Poštovana,

Poštovani,

Sa zadovoljstvom vas obaveštavamo da je Univerzitet u Beogradu i ove godine partner studentskog startap takmičenja [Danube Cup](https://danubecup.eu/), otvorenog za startap timove koji već razvijaju poslovnu priliku, potvrđenu barem na lokalnom nivou.

Danube Cup pruža jedinstvenu priliku mladim i ambicioznim preduzetnicama i preduzetnicima, koje kroz takmičenje očekuje mentorstvo, povezivanje i saradnja sa drugim studentskim timovima, mentorima, preduzetnicima i sponzorima, kao i sa biznis anđelima i VC fondovima. Najuspešnije timove u finalu takmičenja očekuju vredne novčane nagrade!

Danube Cup nije takmičenje ideja – poslovna ideja već mora biti tržišno validirana među potencijalnim kupcima/korisnicima, koncept mora biti inovativan i originalan, mora da postoji visok potencijal rasta nezavistan od trendova na lokalnom tržištu i uslov je da poslovna ideja nije prethodno finansijski podržana.

**Na Univerzitetu u Beogradu biće organizovano interno *pitch* takmičenje (sredinom aprila 2024.) za maksimalno 20 studentskih timova sa UB**, koji već rade na razvoju svojih inovativnih rešenja. Na internom *pitch* takmičenju biće **odabrana** **dva studentska startap tima**, koje očekuje mentorski rad i priprema za polufinale (16. maj 2024., Linz), a u okviru kog će jedan tim proći u finale takmičenja (17. maj 2024., Linz).

Poziv za zainteresovane studentske startap timove na Univerzitetu u Beogradu otvoren je **do 31. marta 2024. godine**, a ono što je potrebno da urade jeste da se jave na e-mail adresu: nauka@rect.bg.ac.rs (u cc mejla staviti i adresu: mladen.cudanov@fon.bg.ac.rs) i pošalju svoju *Pitch deck* prezentaciju.

Svi važni kriterijumi u vezi same prezentacije, kao i strukture studentskih timova, dostupni su u tekstu vesti na linku: <https://www.bg.ac.rs/danube-cup-2024/>

Ljubazno vas molimo da prosledite informaciju i vest o otvorenim prijavama za Danube Cup takmičenje studentima vašeg fakulteta, kako bi što više potencijalno zainteresovanih studentskih timova saznalo za ovu sjajnu priliku i prijavilo se.

Hvala unapred!

S poštovanjem,

Stručna služba Univerziteta u Beogradu

Odsek za nauku